ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

ՈՐՈՇՈՒՄ

N – Ա

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ՀՈՒԼԻՍԻ 26-Ի N828-Ա ՈՐՈՇՄԱՆ ՄԵՋ ԼՐԱՑՈՒՄ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ

Հիմք ընդունելով «Նորմատիվ իրավական ակտերի մասին» Հայաստանի Հանրապետության օրենքի 34-րդ հոդվածը՝ Հայաստանի Հանրապետության կառավարությունը *որոշում է.*

1. Հայաստանի Հանրապետության կառավարության 2018 թվականի հուլիսի 26-ի` «Ներդրումային ծրագրի շրջանակներում «Գրին Ֆարմեր» սահմանափակ պատասխանատվությամբ ընկերու­թյան կողմից ապրանքների ներմուծման դեպքում մաքսային և հարկային մարմինների կողմից հաշվարկված ավելացված արժեքի հարկի գումարների վճարման ժամկետը երեք տարի ժամկետով հետաձգելու մասին» N 828-Ա որոշման մեջ կատարել հետևյալ լրացումը և փոփոխությունները.

1) Որոշման Հավելվածի 3-րդ տողի «22604,93» թիվը փոխարինել «15371,63» թվով, իսկ «96 814 644» թիվը փոխարինել «61 516 140» թվով,

2) Որոշման Հավելվածի 9-րդ տողից հետո լրացնել հետևյալ բովանդակությամբ նոր տողով,

«

|  |  |  |  |  |  |
| --- | --- | --- | --- | --- | --- |
| 10 | 3920 | Պլաստմասսայից սալիկներ, թերթեր, թաղանթ ու շերտեր կամ ժապավեններ, և այլն՝ ոչ շերտավոր, ոչ հիմնաշերտով և համանման ձևով չմիացված այլ նյութերի հետ.- էթիլենի պոլիմերներից.-- այլ | կգ | 7233,3 | 35 298 504 |

»։

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՎԱՐՉԱՊԵՏ

ՆԻԿՈԼ ՓԱՇԻՆՅԱՆ

**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ՀՈՒԼԻՍԻ 26-Ի N828-Ա ՈՐՈՇՄԱՆ ՄԵՋ ԼՐԱՑՈՒՄ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ՄԱՍԻՆ**

1. **Անհրաժեշտությունը**

Սույն որոշման նախագծի ընդունումը պայմանավորված է «Գրին Ֆարմեր» սահմանափակ պատասխանատվությամբ ընկերության կողմից` ՀՀ կառավարության 2018 թվականի հուլիսի 26-ի N828-Ա որոշման համաձայն ներդրումային ծրագրի շրջանակներում իրականացվող աշխատանքների` ներմուծվող ապրանքների ցանկի փոփոխման, լրացման և հստակեցման անհրաժեշտությամբ:

1. **Ընթացիկ իրավիճակը և խնդիրները**

***Նախագծով նախատեսվում է*** կատարել լրացում և փոփոխություններ ՀՀ կառավարության 2018 թվականի հուլիսի 26-ի N 828-Ա որոշման մեջ՝ մասնավորապես ցանկի 3-րդ տողում կփոփոխվեն որոշ թվեր և լրացում կկատարվի 1 սարքավորումով, որի արդյունքում ներմուծվող սարքավորումների ցանկի ընդհանուր գումարը կմնա անփոփոխ։

«ԳՐԻՆ ՖԱՐՄԵՐ» ՍՊ ընկերությունը նախատեսում է իրականացնել ներդրումային ծրագիր, որի արդյունքում նախատեսում է Արարատի մարզի Երասխ գյուղում կառուցել տեխնոլոգիապես առաջադեմ այգիներ։

Ինտենսիվ այգիները համալրված են լինելու ժամանակակից համակարգերով, ներառյալ հակակարկտային համակարգը, որը բացի կարկտի պաշտպանությունից, կպաշտպանի ծառերը արևի ուլտրամանուշակագույն ճառագայթներից, քամուց, թռչուններից և որոշ միջատների վնասակար հետևանքներից: Այն նաև կունենա ցրտահարության պաշտպանության համակարգ, որը կպաշտպանի ծառերը ցրտահարությունից:

Կաթիլային ոռոգման համակարգը կկանխարգելի զգալի քանակությամբ ջրի կորուստը և միևնույն ժամանակ կապահովի ծառերի համար անհրաժեշտ սնուցումը արդյունավետ ձևով` դրանով իսկ բարձրացնելով բերքատվությունը ինչպես որակական, այնպես էլ քանակական տեսանկյուններից:

Ներկայացված ներդրումային ծրագրի շրջանակներում ընկերությունը մտադիր է կատարել ընդհանուր շուրջ 1,87 մլրդ ՀՀ դրամի չափով ներդրում, որից սարքավորումների համար նախատեսված գումարը կկազմի շուրջ 630 մլն ՀՀ դրամ։

1. **Տվյալ բնագավառում իրականացվող քաղաքականությունը**

Ներդրումների ներգրավում, նոր տեխնոլոգիանների ներդրման խթանում և աշխատատեղերի ստեղծում:

1. **Կարգավորման նպատակը և բնույթը**
2. **Նախագծի մշակման գործընթացում ներգրավված ինստիտուտները և անձինք**

**Նախագիծը մշակվել է ՀՀ տնտեսական զարգացման և ներդրումների նախարարության կողմից:**

1. **Ակնկալվող արդյունքը**

Ներդրումային ծրագրի իրագործման արդյունքում ընկերությունում մինչև 2024 թվականը կստեղծվի շուրջ 200 աշխատատեղ, հասցնելով այն 250-ի` 150 հազ․ՀՀ դրամ միջին աշխատավարձով:

**7․ Այլ տեղեկություններ (եթե այդպիսիք առկա են)**

ԱՄՓՈՓԱԹԵՐԹ

«ԳՐԻՆ ՖԱՐՄԵՐ» ՍԱՀՄԱՆԱՓԱԿ ՊԱՏԱՍԽԱՆԱՏՎՈՒԹՅԱՄԲ ԸՆԿԵՐՈՒԹՅԱՆ ՆԵՐԴՐՈՒՄԱՅԻՆ ԾՐԱԳՐԻ ՎԵՐԱԲԵՐՅԱԼ ՇԱՀԱԳՐԳԻՌ ՄԱՐՄԻՆՆԵՐԻ ԱՌԱՐԿՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ

|  |  |  |  |
| --- | --- | --- | --- |
| Հ/Հ | Առարկության, առաջարկության հեղինակը¸ գրության ստացման ամսաթիվը, համարը | Առարկության. առաջարկության բովանդակությունը | Եզրակացություն, կատարված փոփոխությունները |
|  | 1 | 2 | 3 |
| 1 | ՀՀ ֆինանսների նախարարություն  01/2-1/16030-18  2018-09-06 | ՀՀ ֆինանսների նախարարությունը քննարկել է «Գրին Ֆարմեր» սահմանափակ պատաս­­­խա­­­նա­տվությամբ ընկերության կողմից ներդրումային ծրա­գրի շրջանակում ապրանք­ների ներ­մուծ­­ման դեպքում հաշվարկված ԱԱՀ գումարների վճար­ման ժամկետը երեք տարով հետա­ձ­գելու նպատակով ընդունված՝ ՀՀ կառավարության 2018 թվականի հուլիսի 26-ի թիվ 828-Ա որոշման հավելվածում փոփոխություններ կատարելու առաջարկությունը՝ կապ­ված արդեն իսկ հաստատված ցանկում տեխնիկական վրիպակի շտկման հետ, ինչի կապակցու­թյամբ հայտ­նում ենք, որ դիտողություններ և առաջարկություններ չկան: | Ընդունվել է ի գիտություն։ |
| 2 | ՀՀ ԿԱ պետական եկամուտների կոմիտե 01/3-2/52813-18  2018-09-10 | «Գրին Ֆարմեր» ՍՊԸ կողմից ՀՀ վարչապետի աշխատակազմ հասցեագրված 31.08.2018թ. թիվ 109 գրությամբ ներկայացված՝ ՀՀ կառավարության 26.07.2018թ. թիվ 828-Ա որոշման մեջ համապատասխան փոփոխություն և լրացում կատարելու առաջարկը քննարկվել է ՀՀ պետական եկամուտների կոմիտեում, ինչի վերաբերյալ հայտնում ենք, որ առարկություններ և առաջարկություններ չունենք: | Ընդունվել է ի գիտություն։ |

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՏՆՏԵՍԱԿԱՆ ԶԱՐԳԱՑՄԱՆ ԵՎ

ՆԵՐԴՐՈՒՄՆԵՐԻ ՆԱԽԱՐԱՐ

ԱՐԾՎԻԿ ՄԻՆԱՍՅԱՆ